Blat picat (olleta de blat)
Channel: Sangonereta Gastronomia
Date: 31/03/2019

INGREDIENTS 
-Blat pelat (un grapat per persona)
-Fesols (un grapat per persona)
-Naps (un parell)
-Xirivies (un parell)
-Carlotes (un parell)
-Creïlles (unes poques)
-1 pot de tomaca crua desfeta
-Costelles de porc (una persona)
-Nyores picades (al gust)
-Penques (un manoll)
-2 o 3 cebes 
-Oli d’oliva (per al sofregit)
-Sal al vostre gust

PREPARACIÓ 
Per a cuinar aquest plat, la nit anterior haureu posat el blat pelat a remulla; i al dia següent, a l’hora de cuinar-lo, agafeu una cassola i coueu els fesols i canvieu-los l’aigua i amb les penques, feu el mateix. A continuació, sofregiu, en una paella, la ceba, les costelles de porc i la tomaca crua desfeta. Tot seguit, agafeu una olla gran i afegiu-hi aigua fins els botons de l’olla, el blat pelat, els fesols i les penques (que ja haureu bullit i canviat l’aigua diverses vegades per a traure’ls l’amargor) i totes les verdures restants. Les creïlles, a trossos o senceres pelades, afegiu-les les últimes, perquè no es desfacen, com també la nyora picada i la sal al gust, i deixeu que bulla l’aigua de l’olla a foc viu. En bullir, rebaixeu el foc al mínim i de tant en tant, trenqueu el bull, i remeneu bé tot el menjar perquè es coga bé. Deixeu que es coga tot unes 3 hores, aproximadament, i remeneu-ho tot de tant en tant, perquè no s’enganxe i es creme a l’olla. Finalment, deixeu-ho reposar tot i serviu-ho.

Sobre la nostra associació: 

L’Associació Gastronòmica i Cultural Fins Rebentar com Sangonereta (AGCFRCS) és un projecte d’un grup d’amics que, mig en broma mig seriosament, i units per l’afició del bon menjar, els viatges, les caminades per la serra i la cultura es van proposar fer extensible a molta més gent la idea de gaudir de bons moments, i com no, del menjar i de la cultura. 

Aquesta associació va nàixer amb la intenció de gaudir d’una part tant important de la nostra cultura com és menjar i beure i no creure... i difondre la cultura general d’un país que en té molta. Així doncs, que millor que fer-ho, que gaudint-ne amb les panxes ben plenes.... 

Després de plantejar-nos diversos noms, vam decidir aquest nom per unanimitat, i en referència a una expressió que un membre del grup d’amics sempre deia i diu quan la taula està ben plena de plats i, davant de la impossibilitat d’acabar-se tot el menjar, sempre recita la frase: “Ací rebentarem com Sangonereta…”, tot al·ludint el famós personatge de la novel·la de Blasco Ibañez “Cañas y Barro”. 

Els projectes que l’associació pretén realitzar són viatges culturals per tot arreu on no ha de faltar mai un bon menjar; preparar tasts de begudes i productes típics de la zona, com també fer cursets, xarrades de cuina i esdeveniments culinaris o culturals. A més a més, comptem amb socis qualificats en temes de cuina, que des d'un primer moment, es van sumar al projecte; i com no, de gent molt coneixedora dels nostres restaurants i bars. 

També pretenem ajuntar-nos de tant en tant per realitzar un “fondo” amb què sufragar-nos viatges que puguem realitzar al llarg de l'any. Així també, provarem d’eixir una vegada al mes d’excursió pel País Valencià, amb la intenció de conèixer el nostre territori i la seua cultura i al mateix temps difondre la cultura de la nostra terreta, Muro i el Comtat. Aquesta associació sense ànim de lucre es troba registrada amb el número CV-01-050429-A, a la secció 1a del Registre d'Associacions de la Generalitat Valenciana.

Seguiu-nos i doneu-nos un "m'agrada":

https://comsangonereta.wordpress.com/ 

https://www.youtube.com/channel/UCy-6ktdL3S-ApIwtOBlYhUQ (Youtube)

http://www.facebook.com/sangonereta.gastronomia (sol·licitud d'amistat) 

http://www.facebook.com/Sangonereta (pàgina lliure)

Col·laboreu amb nosaltres:

Associació Gastronòmica i Cultural Fins Rebentar com Sangonereta (AGCFRCS)

Caixa Ontinyent:

IBAN ES5020456023920000246255

Moltes gràcies